Diari Oficial de la Generalitat Valenciana


Sumari del DOGV 8568, del 12-06-2019 (2019/5255)

RESOLUCIÓ de 16 de maig de 2019, de la Subdirecció General de Relacions Laborals, per la qual es disposa el registre i la publicació de l'acord de la comissió paritària del Conveni col·lectiu d'empleats i empleades de finques urbanes de les províncies de València i Castelló sobre revisió salarial.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8568

Data del DOGV
:   12-06-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/5255


Data del document
:   16-05-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 16 de maig de 2019, de la Subdirecció General de Relacions Laborals, per la qual es disposa el registre i la publicació de l'acord de la comissió paritària del Conveni col·lectiu d'empleats i empleades de finques urbanes de les províncies de València i Castelló sobre revisió salarial. [2019/5255]  
Vista l'acta segona de l'Acord sobre revisió salarial, de data 28 de març de 2019, de la comissió paritària del Conveni col·lectiu d'empleats i empleades de finques urbanes de les províncies de València i Castelló, subscrit per la comissió paritària, que està integrada, d'una part, per representants de la patronal: Associació de Propietaris i Comunitats de Propietaris de les Províncies de València i Castelló, i d'una altra per la part social: CCOO, UGT i Intersindical, i de conformitat amb el que disposa l'article 90, apartats 2 i 3 del Reial decret legislatiu 2/2015, de 23 d'octubre, text refós de la Llei de l'Estatut dels Treballadors; amb relació amb l'article 2 del Reial decret 713/2010, de 28 de maig, sobre registre i depòsit de convenis i acords col·lectius de treball, i l'article 3 de l'Ordre 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, aquesta Subdirecció General de Relacions Laborals, d'acord amb els competències transferides segons el Reial decret 4105/82, de 129 de desembre, resol:  
  
  
Primer  
Ordenar la seua inscripció en el Registre de la Comunitat Valenciana de Convenis i Acords Col·lectius de Treball, amb notificació a la Comissió Negociadora, i depòsit del text de l'acord.  
  
Segon  
Disposar la seua publicació en el Diari Oficial de la Generalitat Valenciana.  
  
València, 16 de maig de 2019.- El subdirector general de Relacions Laborals: Juan Ignacio Soler Tormo.  
  
  
  
Taules salarials del Conveni col·lectiu d'empleats i empleades de finques urbanes de les províncies de València i Castelló  
  
De conformitat amb l'article 8 del I Conveni col·lectiu d'empleats de finques urbanes per a les províncies de València i Castelló que estableix que el salari base dels grups I i II, per a l'any 2019 s'aplicarà sobre el salari de 2018, l'IPC corresponent a l'any 2018,més l'1 %, i atés que l'IPC interanual de 2018 ha sigut del 1,2 %, l'increment per al salari base és del 2,2 %.  
  
Conceptes salarials Euros/mes Article conveni  
Salari base 699,38 Article 8  
Plus transport (només conserges) 64,00 Article 18  
Aigua 37,00 Article 16  
Llum 37,00 Article 16  
Roba de treball 23,00 Article 19  
  
  
El salari base de la categoria del grup I, inclou el dret al gaudi de l'habitatge de la porteria com a retribució en espècie, aquesta retribució, es fixa la quantitat de 69,94 - mensuals durant les dotze mensualitats de l'any, per a 2019.